**ОБЩИНСКА ИЗБИРАТЕЛНА КОМИСИЯ**

**Р У С Е**

**7000 гр. Русе, област Русе, пл.”Свобода” № 6**

**П Р О Т О К О Л № 48**

Днес 25.02.2022 г. в зала № 2, ет. 2 на Община Русе, в 10: 00 часа се събра комисия в състав:

Председател: Николай Братованов

Зам. председател: Александър Корфонозов

Зам. председател: Шейнур Еюб

Секретар: Милена Хинкова

Членове: Йордан Димитров

Тодорина Михайлова

Анелия Дудева

Виктория Димова

Екатерина Заякова

Десислава Дивчева

Яна Бобева

Наталия Маринова

Сюзгян Исмаилова

Лиляна Владимирова

Стефан Бонев

На заседанието присъстваха 9 члена, отсъстваха 6 члена – Йордан Димитров, Наталия Маринова, Виктория Димова, Десислава Дивчева, Яна Бобева, Сюзгян Исмаилова.

Общинската избирателна комисия, констатира наличието на законовия кворум за редовното провеждане на заседанието. Пристъпи се към обсъждане на предварително обявения по телефона от председателя дневен ред. След като не бяха направени предложения за изменение и допълнение, бе приет следния:

**Д Н Е В Е Н**  **Р Е Д** за заседанието:

1. Обсъждане и произнасяне по постъпил Сигнал от Станимир Станчев, Елеонора Николова, Деян Недков, Иван Григоров относно прекратяване мандата на общинския съветник Дилян Саманджиев с вх.№ 412 / 23.02.2022г. на ОИК - Русе

***По точка първа:*** В Общинска избирателна комисия – Русе с вх. № 412 / 23.02.2022 г. е постъпил Сигнал от Станимир Станчев, Елеонора Николова, Деян Недков, Иван Григоров относно прекратяване мандата на общинския съветник Дилян Саманджиев с вх.№ 412 / 23.02.2022г.на ОИК – Русе. Председателят на ОИК – Русе докладва сигнала, като същия се предостави на разположение на членовете на комисията, за да се запознаят подробно със същия.

В него се твърди, че общинският съветник Саманджиев е напуснал пределите на Република България, живее и работи в друга държава. Сочат се нарушения на ЗГР, като се изисква да бъде извършена проверка относно задължения по ЗГР относно заявяване на промяна на настоящ адрес. Твърди се, че правото да бъде избирано едно лице за общински съветник е свързано с правилото за уседналост. Цитира се в тази връзка разпоредбата на чл.397 от ИК както и изискването на чл.17 от ЗМСМА във връзка със задължение за обществена ангажираност в местната общност. Претендира се, че е налице основанието на чл.30 ал.4 т.5 ЗМСМА, относно предсрочното прекратяване на мандатът на общинския съветник. Твърди се, че г-н Саманджиев не е присъствал на сесията на ОбС Русе, състояла се през м.Септември 2021г. Следващите четири сесии, състояли се през м.октомври, ноември, декември 2021г.и януари 2022г.са проведени онлайн, поради епидемиологичната обстановка в страната. На тези заседания Саманджиев се е включвал чрез създадената за целта интернет комуникационна връзка. Твърди се, че на включванията онлайн същият бил в служебна униформа, извършвайки обиколка с кола / вероятно част от служебните му задължения/ и сме убедени в неговото трайно отсъствие в живота на местната общност. Нямало информация за надлежното уведомяване на Председателя на Общински съвет. Последният отчитал присъствие, защото гласът на г-н Саманджиев гарантира мнозинството на управляващата коалиция. Счита се, че по същество ситуацията сочи на изпълнен състав на чл.30 ал.4 т. 5 от ЗМСМА.

След запознаването на членовете на ОИК – Русе с постъпилия сигнал, същият бе подложен на обсъждане от присъстващите членове.

Комисията бе единодушна, че за постановяването на правилно решение, информацията следва да бъде попълнена с допълнителни справки.

ОИК – Русе, съобразява разпоредбите на чл.30 ал.5 ЗМСМА, че обстоятелствата по ал.4 се установяват служебно от общинската администрация със съответните други документи, които се изпращат на ОИК в 3-дневен срок от издаването им. Също така и разпоредбата на чл.30 ал.6 от ЗМСМА, вменяваща задължение на ОИК - в 3-дневен срок от получаването на документите, удостоверяващи обстоятелствата по ал.4 т.5, ОИК да уведоми общинския съветник, който от своя страна може да направи писмено възражение пред комисията в 3-дневен срок от уведомяването му и едва след това в още 3-дневен срок да се произнесе с решение, комисията единодушно взе свое

протоколно РЕШЕНИЕ: да се възложи на секретаря на ОИК – Русе – Милена Хинкова:

1. да бъде изискана писмена справка от Председателя на Общински съвет – Русе относно постъпили писмени уведомления от Дилян Саманджиев за неучастие в заседанията на съвета, предвид ангажимент извън страната
2. да бъде изискана писмена справка от Председателя на Общински съвет – Русе относно неучастие на Дилян Саманджиев в заседанията на съвета за периода от м.септември 2021г. до настоящия момент.

По направените искания относно адресна регистрация съгласно ЗГР и справки от ОД МВР Русе, отдел „Граничен контрол“ на Дилян Саманджиев, относно напускане пределите на Република България, ОИК – Русе ще се произнесе след снабдяването й със горните документи.

Като взе предвид горното, с оглед изпълнението на разпоредбите на ЗМСМА, ОИК – Русе констатира, че следва да бъде проведено следващо заседание, което се насрочва за 04.03.2022г.от 10.00ч.в зала № 2, ет.2 на Община Русе.

Поради изчерпване на дневния ред заседанието бе закрито в 10:30 часа от Председателя Николай Братованов.

**ПРЕДСЕДАТЕЛ:** …………………………….

***НИКОЛАЙ БРАТОВАНОВ***

**СЕКРЕТАР:** ……………………………..

***МИЛЕНА ХИНКОВА***